Държавен вестник, бр. 112, 2025 г., стр. 116

СТР.  116	
Д Ъ Р Ж А В Е Н  В Е С Т Н И К 	
БРОЙ  112
 
производителите, нормативната уредба и изискванията във вътрешните документи на 
предприятието за организация и контрол на дейностите по монтаж, техническо обслужване, 
ремонт и експлоатация на превозните средства, безопасността на труда и опазване на 
околната среда, документиране на извършените дейности и използвани материали, 
техническа изправност и съответственост на използваните пътни превозни средства. 
Качественото и навременно изпълнение на дейностите по монтаж, техническо 
обслужване, диагностика, ремонт и експлоатация на тролейбусите и електрическите 
автобуси в предприятието, за което работят, е основният резултат от изпълнението на 
служебните им задължения. 
Работят в предприятия за поддържане, техническо обслужване, диагностика, ремонт и 
експлоатация на тролейбуси и електрически автобуси, както и в предприятия, чийто предмет 
на дейност включва монтаж на електрообзавеждане, мехатронни и електронни системи на 
пътни превозни средства.  
Работата може да включва както интензивно физическо, така и интензивно 
психическо натоварване при организация и комуникация на конкретни работни процеси. 
Част от дейностите се извършват в монтажни и ремонтни помещения при високи нива на 
шум, вибрации, запрашеност, въздушни течения, изпарения от масла, смазочни материали и 
почистващи препарати, движение на машини и хора. Друга част от дейностите могат да се 
извършват в офис или на открито при проверки, организация на аварийни ремонти и други, 
като неблагоприятните условия на работната среда са свързани с микроклимата на работното 
помещение или метеорологичните условия. Придобилите тази степен на професионална 
квалификация също работят непосредствено с електрическо обзавеждане, което носи висок 
риск от поражения от електрически ток. По тази причина използването на лични предпазни 
средства и колективни средства за защита е задължително. 
Работното време е в съответствие с действащото трудово законодателство, като в 
зависимост от производствената програма и работни графици на предприятието е възможно 
да работят при сумарно изчисляване на работното време или с удължено работно време. 
За да изпълняват ефективно възложените им работни задачи, завършилите трета 
степен на професията „Електрообзавеждане на тролейбуси и електрически автобуси“ е 
необходимо да бъдат физически и психически издръжливи, да могат да управляват времето и 
задачите си, да са съобразителни, прецизни и внимателни към детайла, способни да взимат и 
отстояват решения при определени трудови ситуации, да остават спокойни и фокусирани 
под напрежение, да проявяват упоритост и търпение, да са искрени, почтени, способни да 
взаимодействат и общуват уважително и ефективно с хората, с които работят или ръководят.  
За да упражняват професионалните си задължения, при постъпване на работа и 
съобразно длъжността, придобилите трета степен на професионална квалификация по 
професията „Електрообзавеждане на тролейбуси и електрически автобуси“  трябва да 
придобият и необходимата квалификационна група за безопасност при работа по 
електрообзавеждане с напрежение до 1000 V по реда на  Правилника за безопасност и здраве 
при работа по електрообзавеждането с напрежение до 1000 V. 
Работодателите очакват придобилите трета степен на професионална квалификация да 
имат придобита правоспособност за управление на МПС от категория В и в зависимост от 
желанието на обучаваните и възможностите на обучаващата институция от категория С1 или 
категория С съгласно изискванията на Наредба № 37 от 2 август 2002 г. за условията и реда